
20 DR 31.10.2011 

 
Oleh yang demikian, kita berpendapat bahawa tidak perlu untuk kita 

mengadakan lawatan atau penerangan khas kepada rakyat mengenai perkara tersebut.  
Sekian, terima kasih.   

Timbalan Yang di-Pertua [Datuk Dr. Wan Junaidi bin Tuanku Jaafar]:  
Yang Berhormat Dato' Samsul Anuar Nasarah.   

Seorang Ahli: Sudah habis.   

Timbalan Yang di-Pertua [Datuk Dr. Wan Junaidi bin Tuanku Jaafar]:  Eh, 
habis dah.  Saya sudah jemput Yang Berhormat, sila Yang Berhormat.  Ada Menteri 
menjawab?  Tidak ada Menteri?   

 

11. Dato' Samsul Anuar Nasarah [Lenggong] minta Menteri Pelancongan 
menyatakan: 

(a) jumlah kehadiran pelancong mengikut negara dan 
berapakah pendapatan negara yang diperolehi melaluinya; 
dan 

(b) usaha promosi dan masalah yang dihadapi oleh sektor 
pelancongan domestik, dan apakah produk popular 
mengikut kategori. 

Timbalan Menteri Pelancongan [Dato' Dr. James Dawos Mamit]: Terima 
kasih Tuan Yang di-Pertua. Soalan 11(a), untuk makluman Yang Berhormat Lenggong, 
jumlah kemasukan pelancong asing ke negara Malaysia pada tahun 2010 adalah amat 
memberangsangkan di mana seramai 24.6 juta pelancong dicatat memasuki negara ini 
dengan menghasilkan jumlah pendapatan pelancong berjumlah RM56.5 bilion.  

Jumlah kemasukan pelancong pada tahun 2010 mencatat kenaikan 3.9 
peratus berbanding 2009 yang mencatatkan kemasukan 23.6 juta pelancong. Dari segi 
hasil pendapatan pelancong pula 2010 mencatat kenaikan 5.9 peratus berbanding 
tahun 2009 yang hanya mencatat sejumlah RM53.4 bilion. Bagi setengah tahun 
pertama tahun 2011, Januari hingga Jun tahun ini, jumlah kemasukan pelancong ialah 
seramai 11.36 juta orang dengan menjana pendapatan pelancong sebanyak RM25.9 
bilion.   

Berikut ialah senarai sepuluh negara tertinggi yang menyumbang kepada 
kemasukan pelancong pada tahun 2010.   

 

Bil. Negara Jumlah Pelancong (Juta / Orang) 
1. Singapura 13.04 juta 

2. Indonesia 2.51 juta 

3. Thailand 1.46 juta 

4. China 1.13 juta 
5. Brunei 1.12 juta 

6. India 690,000 

7. Australia 580,000 

8. Filipina 486,000 

9. United Kingdom 429,000 

10. Jepun 415,000 

 

Untuk menjawab soalan 11(b), antara usaha promosi pelancongan domestik ... 

Timbalan Yang di-Pertua [Datuk Dr. Wan Junaidi bin Tuanku Jaafar]:  
Yang Berhormat, kalau panjang bagi bertulis Yang Berhormat.   

Dato' Dr. James Dawos Mamit: Akan tetapi ini soalan (b), nombor dua. Saya 
perlu jawab juga kan.   

Timbalan Yang di-Pertua [Datuk Dr. Wan Junaidi bin Tuanku Jaafar]: Ya, 
saya boleh beri arahan juga Yang Berhormat. Baik Yang Berhormat.   

Dato' Dr. James Dawos Mamit: Okey, biar jawapan bertulis. Ini keputusan 
Tuan Yang di-Pertua, terima kasih.   



Oleh yang demikian, kita berpendapat bahawa tidak perlu untuk kita mengadakan lawatan atau penerangan khas kepada rakyat mengenai perkara tersebut. Sekian, terima kasih. Timbalan Yang di-Pertua [Datuk Dr. Wan Junaidi bin Tuanku Jaafar]: Yang Berhormat Dato' Samsul Anuar Nasarah. Seorang Ahli: Sudah habis. Timbalan Yang di-Pertua [Datuk Dr. Wan Junaidi bin Tuanku Jaafar]: Eh, habis dah. Saya sudah jemput Yang Berhormat, sila Yang Berhormat. Ada Menteri menjawab? Tidak ada Menteri?. 11. Dato' Samsul Anuar Nasarah [Lenggong] minta Menteri Pelancongan menyatakan: (a) jumlah kehadiran pelancong mengikut negara dan berapakah pendapatan negara yang diperolehi melaluinya; dan (b) usaha promosi dan masalah yang dihadapi oleh sektor pelancongan domestik, dan apakah produk popular mengikut kategori. Timbalan Menteri Pelancongan [Dato' Dr. James Dawos Mamit]: Terima kasih Tuan Yang di-Pertua. Soalan 11(a), untuk makluman Yang Berhormat Lenggong, jumlah kemasukan pelancong asing ke negara Malaysia pada tahun 2010 adalah amat memberangsangkan di mana seramai 24.6 juta pelancong dicatat memasuki negara ini dengan menghasilkan jumlah pendapatan pelancong berjumlah RM56.5 bilion. Jumlah kemasukan pelancong pada tahun 2010 mencatat kenaikan 3.9 peratus berbanding 2009 yang mencatatkan kemasukan 23.6 juta pelancong. Dari segi hasil pendapatan pelancong pula 2010 mencatat kenaikan 5.9 peratus berbanding tahun 2009 yang hanya mencatat sejumlah RM53.4 bilion. Bagi setengah tahun pertama tahun 2011, Januari hingga Jun tahun ini, jumlah kemasukan pelancong ialah seramai 11.36 juta orang dengan menjana pendapatan pelancong sebanyak RM25.9 bilion. Berikut ialah senarai sepuluh negara tertinggi yang menyumbang kepada kemasukan pelancong pada tahun 2010. Bil. Negara Jumlah Pelancong (Juta / Orang) 1. Singapura 13.04 juta 2. Indonesia 2.51 juta 3. Thailand 1.46 juta 4. China 1.13 juta 5. Brunei 1.12 juta 6. India 690,000 7. Australia 580,000 8. Filipina 486,000 9. United Kingdom 429,000 10. Jepun 415,000. Untuk menjawab soalan 11(b), antara usaha promosi pelancongan domestik ... Timbalan Yang di-Pertua [Datuk Dr. Wan Junaidi bin Tuanku Jaafar]: Yang Berhormat, kalau panjang bagi bertulis Yang Berhormat. Dato' Dr. James Dawos Mamit: Akan tetapi ini soalan (b), nombor dua. Saya perlu jawab juga kan. Timbalan Yang di-Pertua [Datuk Dr. Wan Junaidi bin Tuanku Jaafar]: Ya, saya boleh beri arahan juga Yang Berhormat. Baik Yang Berhormat. Dato' Dr. James Dawos Mamit: Okey, biar jawapan bertulis. Ini keputusan Tuan Yang di-Pertua, terima kasih.